《秋夜怀菊山沈庄可》
宋代·邹登龙

凉风动金旻，奄忽寒节至。
百卉俱萎垂，梧桐亦飘坠。
明月入我牖，展转不能寐。
雇影重伤心，思君长下泪。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。